stanford-oval/wikipedia huggingface dataset:
Axium
Diskografia > Livealbumit

Cain's Ballroom Recordings (2003)
Alive In Tulsa (2004)
Live @ Fishbonz (2004)
Welcome to the Funeral (live at The Hurricane) (2006)
Aiheesta muualta

myspace.com/axium (englanniksi)
Beyond Meat

| Beyond Meat, Inc>  |
| --- | --- |

Yritysmuoto:  pörssiyhtiö
ISIN:  US08862E1091
Perustettu:  2009
Toimitusjohtaja:  Ethan Brown
Kotipaikka:  El Segundo, Kalifornia, Yhdysvallat
Toimiala:  elintarvikkeet
Tuotteet:  kasviproteiinituotteet
Kotisivu:  www.beyondmeat.com/en-GB/
Infobox OKVirheellinen NIMI-arvo: 
Herneproteiinista valmistettu Beyond Burger -hampurilaispihvi
Beyond Meat on yhdysvaltalainen elintarvikealan yritys, joka valmistaa lihaa muistuttavia kasviproteiinituotteita. Sen perustaja ja toimitusjohtaja on Ethan Brown. Yhtiön tunnetuimmaksi tuotteeksi on kutsuttu Beyond Burger -hampurilaispihviä, joka muistuttaa jauhelihapihviä. Se on valmistettu pääosin herneproteiinista, perunatärkkelyksestä ja kookosöljystä, ja sen punertava väri tulee punajuurimehusta. Tuotteen myynti aloitettiin vuonna 2016. Beyond Meatia on kutsuttu yhdeksi niistä yrityksistä, jotka inspiroivat kehittämään nyhtökauran.
Yhtiö listautui pörssiin vuonna 2019, jota on kutsuttu lihankorvikkeiden läpimurtovuodeksi. Yhtiö oli tuolloin noin 12 miljardin euron arvoinen. Beyond Meatin sijoittajiin kuuluu joukko nimekkäitä henkilöitä, kuten Leonardo DiCaprio ja Bill Gates.
Aiheesta muualla

Kuvia tai muita tiedostoja aiheesta Beyond Meat Wikimedia Commonsissa
Asia Pacific Activities Conference

| Asia Pacific Activities Conference (APAC) |
| --- | --- |

Laji:  Useat urheilu/taide tapahtumat
Maa(t):  Aasian-Tyynenmeren alue
Perustettu:  1995
Edeltäjä:  Kansai League
Joukkueita:  AISG Rams, Brent Lions, CA Falcons, CISS Phoenix, ISB Dragons, SASPX Eagles, SASPD Eagles, HKIS Dragons, SFS Crusaders, TCIS Dragons, UNIS Phoenix, WAB Tigers.
Sivusto:  http://apacasia.org
Asia Pasific Activities Conference (Aasia-Tyynenmeren alueen aktiviteetti konferenssi) tai APAC on opetussuunnitelman ulkopuoleinen urheilu- ja taideohjelma kansainvälisille kouluille Aasia-Tyynenmeren alueella. APAC perustettiin 1995 tarkoituksena tarjota "kiinnostavaa, hyvin järjestettyä harrasteohjelmaa kansainvälisille kouluille Aasia-Tyynenmeren alueella.  APAC kannustaa laajaa oppilasosallistumista, kulttuurienvälistä ymmärrystä ja kunnioitusta sekä edellyttää reilua peliä ja itsekuria osallistujiltaan.  (Arkistoitu – Internet Archive) APAC:in 17 toimintavuoden aikana on järjestetty useita taidekokoontumisia sekä urheiluturnauksia. Niihin osallistuu kansainvälisiä kouluja Kiinasta, Hong-ongista, Japanista, Etelä-Koreasta, Vietnamista ja Filippiineiltä. Jokaisena vuotena eri koulut eri puolilta Aasia-Tyynenmeren aluetta järjestävät eri APAC turnauksia. Näiden tarkoituksena on antaa koulujen oppilaille mahdollisuus matkustaa ja kilpailla eri urheilu- ja taidetapahtumissa sekä kerätä kokemuksia uusista kulttuureista ja kohteista.
Historia

Asia Pasific Activities Conferencen perusti vuonna 1995 "Association of the Board of International Schools" (Kansainvälisten koulujen hallitus yhteisö).Konferenssi sai alkunsa ja kehittyi Japanin "Kansai Liigasta" jonka osallistujina olivat Osaka International School (ei nykyisin mukana) ja Canadian Academy Kobe. Sittemmin se laajentui sisältämään kouluja Kiinasta (The International School of Beijing, Shanghai American School - Puxi) Etelä-Koreasta (Seoul Foreign School) ja Filippiineiltä. (Brent International School Manila) APAC on myöhempinä vuosina laajentunut vielä lisää,sisältäen uusia kouluja Kiinasta, Hongkongista, Etelä-Koreasta, sekä Vietnamista. Vaihdoista on tullut hyvin suosittuja jäsenkoulujen kesken. Koska APAC konferenssit ovat loistava tilaisuus taide ja urheilukokoontumisille koulujen kesken, APAC on saanut useiden kansainvälisten koulujen huomion Aasia-Tyynenmeren alueella.
Osallistujakoulut

| Koulun nimi | Lyhenne | Nimen suomenkielinen käännös | Maa |
| --- | --- | --- | --- |
| Western Academy of Beijing | WAB | Pekingin länsimainen akatemia | Kiina |
| International School of Beijing | ISB | Pekingin kansainvälinen koulu | Kiina |
| Canadian Academy Kobe | CA | Kanadalainen akatemia Kobe | Japani |
| Shanghai American School Pudong | SASPD | Shanghain amerikkalainen koulu Pudong | Kiina |
| Shanghai American School Puxi | SASPX | Shanghain amerikkalainen koulu Puxi | Kiina |
| Hong Kong International School | HKIS | Hongkongin kansainvälinen koulu | Kiina (Hongkong) |
| United Nations International School | UNIS | Yhdistyneiden kansakuntien kansainvälinen koulu | Vietnam |
| Brent International School Manila | BRENT | Brent kansainvälinen koulu Manila | Filippiinit |
| Concordia International School Shanghai | CISS | Concordian kansainvälinen koulu, Shanghai | Kiina |
| American International School of Guangzhou | AISG | Guangzhoun amerikkalainen kansainvälinen koulu | Kiina |
| Taejon Christian International School | TCIS | Taejon kristillinen kansainvälinen koulu | Etelä-Korea |
| Seoul Foreign School | SFS | Seoulin ulkomainen koulu | Etelä-Korea |
Perustamisvuodestaan lähtien koulut ovat kilpailleet virallisissa APAC-turnauksissa Varsity-tasolla. Useita kertoja vuodessa jokainen koulu joko lähettää tiimin toiseen kansainväliseen kouluun (tiettyä APAC kilpailua varten) tai isännöi APAC kilpailua. Isännöivä koulu tavallisesti tarjoaa majoituksen vieraileville APAC-joukkueille perhemajoituksessa. (Oppilaat osoitetaan isännöivän oppilaan perheeseen) Valmentajille tarjotaan tavallisesti hotellimajoitus.
Jokainen mainituista kansainvälisistä kouluista kilpailee useissa urheilu-, taide- ja musiikkikilpailuissa (kaikki nimellä APAC) läpi kouluvuoden. Kilpailun järjestää vuosittain eri koulu, ja koska tavallisesti kouluja on mukana useita, APAC jaetaan kahteen erilliseen turnaukseen, joissa kummassakin kilpailee kuusi joukkuetta.
APAC divisioonat

Useimmat APAC tapahtumat järjestetään kahdessa divisioonassa: Asia ja Pacific. Koulut kilpailevat eri divisioonissa joka vuosi, joten osallistujilla on vuosittain tilaisuus tavata ihmisiä eri kouluista.  (Arkistoitu – Internet Archive) Kolmen vuoden välein järjestetään "Super APAC" jossa kilpailevat kaikki joukkueet jaetun turnauksen sijaan. Tämä järjestetään lajeille joissa on kaksi divisioonaa
Kilpailut ja taiteet > Taiteet (ei-kilpailulliset)

| Taiteet | APAC nimi | Tapahtuman aika |
| --- | --- | --- |
| Jousiorkesteri | APAC Orchestra | Ensimmäinen kausi (marraskuu) |
| Kamarikuoro | APAC Choir | Ensimmäinen kausi (marraskuu) |
| Tanssi | APAC Dance | Ensimmäinen kausi (marraskuu) |
| Orkesteri | APAC Band | Toinen kausi (Helmikuu) |
| Teatteri | APAC Theatre | Toinen kausi (Helmikuu) |
Nämä aktiviteetit ovat ei kilpailullisia, ja niihin ei sisälly erityistunnustukisa tai palkintoja merkittäville edustajille. Nämä lajit perustuvat kahden ja puolen päivän harjoittelulle sekä loppuesitykseen joka pidetään kolmantena päivänä.  Teatterissa isäntäkoulu asettaa osallistujakouluille teeman johon perustetaan sekä loppuesitys että jokaisen koulun luomat esitykset jotka esitetään konferenssin ensimmäisenä harjoituspäivänä. Tanssilla on vastaava käsite, jossa osallistujakoulun ohjaaja luo teeman pohjalta koreografian. Jousiorkesterissa, orkesterissa ja kuorossa laaja valikoima musiikkia eri genreistä (tavallisimmin klassisesta) esitetään muiden osallistujakoulujen kanssa. Isännöitsijäkoulut kutsuvat kapellimestareita eri puolilta maailmaa johtamaan edustajia ohjelmistossaan.
Kilpailut ja taiteet > Kilpailut

| Urheilulajit | APAC nimi | Tapahtuman aika |
| --- | --- | --- |
| Baseball | APAC Baseball (pojat) | Ensimmäinen kausi (Lokakuu) |
| Maastojuoksu | APAC Cross Country | Ensimmäinen kausi (Lokakuu) |
| Lentopallo | APAC Volleyball | Ensimmäinen kausi (Lokakuu) |
| Rugby | APAC Rugby | Ensimmäinen kausi (Lokakuu) |
| Tennis | APAC Tennis | Ensimmäinen kausi (Lokakuu) |
| Uinti | APAC Swimming | Toinen kausi (Helmikuu) |
| Koripallo | APAC Basketball | Toinen kausi (Helmikuu) |
| Forensics | APAC Forensics | Toinen kausi (Helmikuu) |
| Pöytätennis | APAC Table Tennis | Toinen kausi (Helmikuu) |
| Sulkapallo | APAC Badminton | Kolmas kausi (Huhtikuu) |
| Jalkapallo | APAC Soccer | Kolmas kausi (Huhtikuu) |
| Softball | APAC Softball (tytöt) | Kolmas kausi (Huhtikuu) |
| Yleisurheilu | APAC Track and Field | Kolmas kausi (Huhtikuu) |
[vanhentunut linkki]
Tapahtumien suunnittelu

Seuraavan vuoden APAC tapahtumat suunnitellaan vähintään vuosi etukäteen, täten vaikka APAC ei sijoittuisikaan tarkalleen samoille päiville, tapahtuma järjestetään samaan aikaan kuukautta. Listatut tapahtuma-ajat ovat kuukauden mukaan koska täten tietty päivämäärä puuttuu.
APAC logo ennen United Nations International Schoolin liittymistä vuonna 2010
Brett Lunger

| Brett Lunger |
| --- | --- |
 Brett Lunger ajamassa Britannian GP:ssä 1976.
Henkilötiedot
Syntynyt: 14. marraskuuta 1945 
Kansalaisuus:   Yhdysvallat
Formula 1 -ura
Aktiivivuodet:  1975–1978
Talli(t):  Hesketh, Surtees, yksityinen March,  yksityinen McLaren,  Ensign
Kilpailuja:  43 (34 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Itävallan Grand Prix 1975
Viimeinen kilpailu:  Itä-Yhdysvaltain Grand Prix 1978
Robert Brett Lunger (s. 14. marraskuuta 1945 Wilmington, Delaware, Yhdysvallat) on entinen yhdysvaltalainen Formula 1 -kuljettaja. Hän osallistui 43:een ja starttasi 34:een F1-osakilpailuun kausilla 1975–1978. Lungerin F1-ura on pisimpiä niistä kuljettajista, jotka eivät ole saavuttaneet urallaan lainkaan pisteitä, koska silloisen pistejärjestelmän mukaan pisteitä jaettiin vain kuudelle parhaalle kuljettajalle. Kilpailumäärästään huolimatta hän ei saavuttanut pisteitä. Hänen paras sijoituksensa oli seitsemäs Belgian GP:ssä 1978. Aika-ajoissa hän oli parhaimmillaan kolmastoista.
Lunger oli yksi niistä kuljettajista yhdessä Guy Edwardsin, Arturo Merzarion ja Harald Ertlin kanssa, jotka pelastivat Niki Laudan palavasta ajokista Nürburgringillä 1976. Muiden pitäessä paloa hallinnassa Lunger hyppäsi Laudan Ferrarin päälle ja nosti Laudan olkapäilleen Merzarion irrotettua Laudan turvavöistä.
Lunger kilpaili myös Formula 5000 ja Formula 2 -luokissa sekä MM-sarjan ulkopuolisissa kilpailuissa ja oli parhaimmillaan neljäs Silverstonessa. Hän siirtyi vuoden 1979 jälkeen CBS-kanavan toimittajaksi.
Atlantin yli

| Atlantin yli |
| --- | --- |
Tyyli:  tosi-tv
Kestoaika:  45 minuuttia
Alkuperämaa:   Suomi
Verkko:  TV5
Esitetty:  27. elokuuta 2017 –
Tuotantokausia:  3
Jaksoja:  23 + pilotti + 3 special
Aiheesta muualla
IMDb
Atlantin yli on suomalainen tositelevisio-ohjelma, jossa joukko suomalaisia julkisuuden henkilöitä purjehtii Atlantin yli. Ohjelman kapteenina ensimmäisellä tuotantokaudella oli Hjallis Harkimo ja toisella ja kolmannella hänen poikansa Joel. Sarja alkoi elokuussa 2017 TV5-kanavalla. Sarjan toinen kausi alkoi 21. elokuuta 2019. Kolmas kausi alkoi discovery+-palvelussa 24. Elokuuta 2022.
Ensimmäinen tuotantokausi > Julkkisosallistujat

Mikko Leppilampi
Arja Koriseva
Kimmo Timonen
Viivi Pumpanen
Jyrki Sukula
Harkimon miehistöön kuuluu myös hänen poikansa Joel Harkimo sekä kaksi ammattipurjehtijaa.
Ensimmäinen tuotantokausi > Jaksot

| Jaksot | Nimi | Ensiesitys | Katsojaluvut |
| --- | --- | --- | --- |
| Pilotti | "Pilotti" | 27. elokuuta 2017 | 214 000 |
| 1 | "Köydet irti!" | 3. syyskuuta 2017 | 202 000 |
| 2 | "Arjan toinen elämä" | 10. syyskuuta 2017 | 222 000 |
| 3 | "Mikon toiset kasvot" | 17. syyskuuta 2017 | 259 000 |
| 4 | "Timonen, Amerikan sankari" | 24. syyskuuta 2017 | 217 000 |
| 5 | "Viivin päiväkirjan musta sivu" | 1. lokakuuta 2017 | 265 000 |
| 6 | "Purjehtijan poika" | 8. lokakuuta 2017 | 190 000 |
| 7 | "Maata näkyvissä!" | 15. lokakuuta 2017 | 208 000 |
Toinen tuotantokausi > Julkkisosallistujat

Jere Karalahti
Kari "Kape" Aihinen
Martina Aitolehti
Satu Silvo
Laura Lepistö
Toinen tuotantokausi > Jaksot

| Jaksot | Nimi | Ensiesitys | Katsojaluvut |
| --- | --- | --- | --- |
| 1 | "Isältä pojalle" | 21. elokuuta 2019 | 166 000 |
| 2 | "Martina - julkisuuden monet kasvot" | 28. elokuuta 2019 | 198 000 |
| 3 | "Kapen aikalisä" | 4. syyskuuta 2019 | 177 000 |
| 4 | "Laura - huippu-urheilijan toinen elämä" | 11. syyskuuta 2019 | 148 000 |
| 5 | "Kuningatar Silvo" | 18. syyskuuta 2019 | 109 000 |
| 6 | "Jeren uusi elämä" | 25. syyskuuta 2019 | 124 000 |
| 7 | "Harkimo 2.0." | 2. lokakuuta 2019 | 81 000 |
| 8 | "Viimeiset merimailit" | 9. lokakuuta 2019 | 123 000 |
Toinen tuotantokausi > Special

| Jaksot | Nimi | Ensiesitys | Katsojaluvut |
| --- | --- | --- | --- |
| 1 | "Tähdet kertovat" | 9. lokakuuta 2019 | 77 000 |
| 2 | "Tuotannon matkassa" | 9. lokakuuta 2019 | — |
Kolmas tuotantokausi > Julkkisosallistujat

Sara Forsberg
Anne Kukkohovi
Jarno Laasala
Pete Parkkonen
Michael Björklund
Miehistöön kuuluvat kapteenina Kenneth Thelen, Joel Harkimo, veneen omistava Jyrki Mäki ja Patrick Neuhaus. Purjehduksen lähtösatama on Portugalin Cascais, josta on määrä purjehtia kolmessa viikossa Karibian Saint-Martinille. Atlantin yli -sarjan 3. kausi nähtiin TV5:llä ja Discovery+-palvelussa syksyllä 2022.
Kolmas tuotantokausi > Jaksot

| Jaksot | Nimi | Ensiesitys |
| --- | --- | --- |
| 1 | "Köydet irti!" | 24.8.2022 |
| 2 | "Myrskyisää tuulta ja valaita" | 24.8.2022 |
| 3 | "Kapteenin vastuu" | 31.8.2022 |
| 4 | "Pasaatituulista voimaa ja valoa" | 7.9.2022 |
| 5 | "Avomeripurjehdusta ja syvää ystävyyttä" | 14.9.2022 |
| 6 |  | 21.9.2022 |
| 7 | "Väsymystä ja squalleja" | 28.9.2022 |
| 8 | "Viimeiset merimailit" | 5.10.2022 |
Kolmas tuotantokausi > Special

| Jaksot | Nimi | Ensiesitys |
| --- | --- | --- |
| 1 | "Riskit ja vaarat avomeripurjehduksessa" | 24.8.2022 |
Taustaa

Ohjelman vastaavana tuottajana toimi Tuomas Summanen ja tuotantoyhtiö oli Rabbit Films. Mukaan haluttiin julkkiksia, joilla on elämäntarinaa kerrottavanaan, mutta eivät tunne toisiaan entuudestaan. Myös kokemattomuus purjehtijoina oli julkkisosallistujien kriteerinä.
Purjehduksen ajankohtaa ja suuntaa on luonnehdittu epätavalliseksi, sillä tässä ajankohdassa reitti Karibialta Kanariansaarille vei venekunnan reippaisiin vastatuuliin. Navigointiin saatiin kuitenkin Suomesta asiantuntevaa apua päivittäin.
Vene jolla ylitys suoritettiin 57-jalkainen Lintu jonka omistaa Jyrki Mäki. Jyrki Mäki oli myös mukana miehistössä. Kuvauksia varten mukaan oli varattu 17 kameraa nelihenkiselle kuvausryhmälle.
Betje Wolff

| Betje Wolff |
| --- | --- |

Henkilötiedot
Koko nimi:  Elisabeth Wolff
Syntynyt: 1738 Vlissingen, Alankomaat
Kuollut: 1804 (65–66 vuotta) Haag, Alankomaat
Kansalaisuus:  Alankomaat
Ammatti:  kirjailija
Kirjailija
Salanimi: Betje Wolff, Silviana ja Philogunes 
Äidinkieli: hollanti
Tuotannon kieli: hollanti
Aiheesta muualla
Löydä lisää kirjailijoitaKirjallisuuden teemasivulta
Elisabeth Betje Wolff, o.s. Bekker (1738 Vlissingen − 1804 Haag) oli hollantilainen kirjailija, joka yhdessä ystävänsä Agatha Dekenin (1741−1804) kanssa kirjoitti sarjan Samuel Richardsonista herätteen saaneita, johdonmukaisen toimintansa ja tyydyttävän luonteenkuvauksensa sekä luonnollisen dialoginsa vuoksi huomattavia romaaneja, kuten Abraham Blankaart ja Historie van Sara Burgerhart.
Elisabeth Wolff ja Agatha Deken
Bekker oli naimisissa pappi Adrian Wolffin (1707−1777) kanssa. Puolisonsa kuoleman jälkeen hänellä oli läheinen ystävyyssuhde Agatha Dekenin kanssa, ja he kirjoittivat yhdessä. Teosten sisältö on perusteltua, henkilöhahmot ovat uskottavia ja dialogi luontevaa.
Aiheesta muualla

Kuvia tai muita tiedostoja aiheesta Betje Wolff Wikimedia Commonsissa
B*Witched

B*Witched oli vuosina 1997-2002 toiminut irlantilainen pop-yhtye. Sillä oli levytyssopimus Glowworm Recordsin kanssa.
B*Witchedin debyyttisingle, "C'est La Vie" ilmestyi 25. toukokuuta 1998. Se nousi Ison-Britannian singlelistoilla ensimmäiseksi ja myös Yhdysvalloissa Top 10-listalle. Yhtye hajosi virallisesti syyskuussa 2002.
Jäsenet

Sinéad O'Carroll
Edele Lynch
Lindsay Armaou
Keavy Lynch
Diskografia > Albumit

B*Witched (1998)
Awake and Breathe (1999)
Champagne or Guinness (2014)
Diskografia > Singlet

"C'est La Vie" (1998)
"Rollercoaster" (1998)
"To You I Belong" (1998)
"Blame It on the Weatherman" (1999)
"Thank ABBA for the Music" (1999)
"Jesse Hold On" (1999)
"I Shall Be There" (1999)
"Jump Down" (2000)
"Across America 2000"
"Love and Money" (2013)
"Champagne or Guiness" (2014)
"The Stars Are Ours" (2014)
"Hold On" (2019)
Diskografia > Musiikkivideot

C'est la Vie (1998)
Rollercoaster (1998)
To You I Belong (1998)
Rollercoaster (US version) (1999)
Blame it on the Weatherman (1999)
Thank ABBA for the Music (1999)
Jesse Hold On (1999)
I Shall Be There (1999)
Jump Down (2000)
Love and Money (2013)
The Stars Are Ours (2015)
Aiheesta muualla

Viralliset sivut (englanniksi)
Brett Lievers

| Brett Lievers> Henkilötiedot |
| --- | --- |
Syntynyt: 18. kesäkuuta 1971 (ikä 53) Syracuse, New York
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  184 cm
Paino:  85 kg
Pelaajaura
Pääsarjaura:  1997–2004
Seurat:  St. Cloud State Univ. (NCAA) Utah Grizzlies (IHL) HC Fribourg-Gottéron (NLA) Revier Löwen (DEL) Kassel Huskies (DEL) Chicago Wolves (IHL) Pelicans (SM-liiga) Kärpät (SM-liiga)
NHL-varaus:  223. varaus, 1990 New York Rangers
Brett Lievers (s. 18. kesäkuuta 1971 Syracuse, New York, Yhdysvallat) on entinen yhdysvaltalainen jääkiekkoilija. Hän pelasi SM-liigassa viisi kautta keräten runsaasti tehopisteitä. Lievers oli keskushyökkääjä ja hyvä aloittaja.
Lievers tuli Eurooppaan pelaamaan syksyllä 1997. Hän pelasi Sveitsissä ja Saksassa kunnes kaudella 1999–2000 päätyi Suomeen. Ensimmäisen kauden hän edusti lahtelaisseura Pelicansia ja sen jälkeen neljä kautta Oulun Kärppiä. Hän voitti Suomen mestaruuden Kärppien joukkueessa vuonna 2004. Ratkaisevassa viidennessä välieräottelussa HIFK:ta vastaan hän teki voittomaalin jatkoajalla. Mestaruuden jälkeen hän lopetti kiekkouransa ja palasi Yhdysvaltain Minneapolisiin työskentelemään elektroniikka-alalla.
Bernoulli

Suvun vaakuna
Bernoulli on sveitsiläinen suku, johon on kuulunut useita kuuluisia matemaatikkoja ja tiedemiehiä. Suvun kantaisä Leon Bernoulli muutti 1500-luvulla silloin Espanjan Alankomaihin kuuluneesta Antwerpenista Baseliin.
Suvun huomattavampia jäseniä ovat olleet:
Jakob Bernoulli (1654–1705), matemaatikko, erityisesti todennäköisyyslaskennan tutkija
Johann Bernoulli (1667–1748), edellisen veli, matemaatikko, erityisesti differentiaaliyhtälöiden tutkija
Nicolaus I Bernoulli (1687–1759), edellisten veljenpoika, matemaatikko
Nicolaus II Bernoulli (1695–1726), Johann Bernoullin poika, matemaatikko
Daniel Bernoulli (1700–1782), Johann Bernoullin poika, fyysikko, hydrodynamiikan tutkija
Johann II Bernoulli (1710–1790), Johann Bernoullin poika, matemaatikko, fyysikko ja asianajaja
Johann III Bernoulli (1744–1807), Johann Bernoulli II:n poika, matemaatikko ja tähtitieteilijä
Jakob II Bernoulli (1759–1789), Johann Bernoulli II:n poika, matemaatikko ja fyysikko
Suvun eri jäsenten mukaan ovat saaneet nimensä
Bernoullin epäyhtälö
Bernoullin jakauma
Bernoullin lause todennäköisyyslaskennassa
Bernoullin lemniskaatta
Bernoullin luvut
Bernoullin yhtälö
Berninan rautatie

Berninan rautatie kaakkoisessa Sveitsissä
Radan profiili
Talvinen Berninan rautatie
Berninan rautatie (saks. Berninabahn) on osa sveitsiläisen Rhätische Bahn -rautatieyhtiön (RhB) rataverkkoa Graubündenin kantonissa. Rataosuuden pituus on 61 kilometriä.  Rata ylittää Bernina-solan, jossa radan korkein kohta (2 253 metriä) on Ospizio Berninassa. Berninan rautatie on otettu koko pituudeltaan käyttöön 7.5.1910.
Radan toinen pää on Italian Tiranossa, toinen Sveitsin St. Moritzissa. Radan varrella on kaksi kaupunkia (Pontresina ja Poschiavo) sekä useita laskettelukeskuksia (Diavolezza, Muottas Muragl, Piz Lagalb) ja muita matkailukohteita (Ospizio Bernina, Alp Grüm).
Rautatie on kapearaiteinen (1 000 mm), kuten koko RhB:n verkko. Sähköteknisesti Berninan rautatie muodostaa oman alueensa (tasavirta 1 000 V).
Berninan rautatietä kulkee Bernina Express -juna, jonka pääteasemat ovat Chur ja Tirano. Berninan rautatie on osa Unescon maailmanperintökohdetta, joka koostuu Berninan ja  Albulan rautateistä..
Radalla on henkilö- ja tavaraliikennettä.
Aiheesta muualla

Kuvia tai muita tiedostoja aiheesta Berninan rautatie Wikimedia Commonsissa
Rhätischen Bahnin kotisivut
Unescon maailmanperintökohteet Sveitsissä
Albulan ja Berninan rautatiet sekä Albula- ja Berninasolat, osittain Italiassa
Alppien paalutalot (yhteinen viiden muun maan kanssa)
Bellinzonan markkinakaupungin kolme linnaa, puolustusmuuri ja maavallit
Bernin vanhakaupunki
Jungfraun–Aletschin alppialue
kellokaupungit La Chaux-de-Fonds ja Le Locle
Lavaux'n viinipenkereet
Le Corbusierin arkkitehtoniset työt (yhteinen kuuden muun maan kanssa)
Monte San Giorgio, osittain Italiassa
St. Gallenin luostari
St. Johannin benediktiiniluostari
Sardona
Unescon maailmanperintökohteet Italiassa
Agrigento
Alberobellon trullitalot
Alppien paalutalot (yhteinen viiden muun maan kanssa)
Amalfin rannikko
Aquileia
Assisin fransiskaanikohteet
Berninan rautatie (yhteinen Sveitsin kanssa)
Casertan palatsi, Vanvitellin akvedukti, San Leucion rakennusryhmä
Castel del Monte
Cerveteri, Tarquinia
Cilento ja Vallo di Diano, Paestum, Velia, Certosa di Padula
Crespi d’Adda
Dolomiitit
Etna
Ferrara
Firenze
Genova: Le Strade Nuove ja Palazzi dei Rolli
Ivrea
Langobardien hallintokeskukset Italiassa
Liparisaaret
Mantova ja Sabbioneta
Medicien villat ja puutarhat
Modenan katedraali, Torre Civica ja Piazza Grande
Monte San Giorgio (yhteinen Sveitsin kanssa)
Napoli
Padovan kasvitieteellinen puutarha
Piazza dei Miracoli
Piemonten ja Lombardian pyhät vuoret
Piemonten viinimaisema: Langhe-Roero ja Monferrato
Pienza
Pompeji, Herculaneum, Torre Annunziata
Portovenere, Cinque Terre ja saaret Palmaria, Tino ja Tinetto
Ravennan varhaiskristilliset rakennukset
Rooma
San Gimignano
Santa Maria delle Grazie
Sassi di Matera
Savoijin kuninkaallisen suvun asuinrakennukset
Siena
Su Nuraxi di Barumini
Syrakusa ja Pantalican kivinen nekropolis
Urbino
Val Camonica
Val di Noto
Val d’Orcia
Venetsia
Verona
Vicenza ja Veneton palladiolaiset villat
Villa Adriana
Villa d'Este
Villa Romana del Casale
Blackburn Botha

| Blackburn Botha |
| --- | --- |
 Botha lennolla.
Alkuperämaa:   Yhdistynyt kuningaskunta
Valmistaja:  Blackburn Aircraft
Ensilento:  joulukuu 1938
Poistettu käytöstä:  1944
Valmistusmäärä:  580 
Blackburn Botha oli brittiläisen Blackburn Aircraftin kehittämä ja valmistama kaksimoottorinen tiedustelukone ja torpedopommittaja, joka lensi ensilentonsa joulukuussa 1938. Konetyypin palveluskäyttö jäi melko rajoittuneeksi konetyypin puutteiden seurauksena, ja se palveli toisisijaisissa tehtävissä aina vuoteen 1944 saakka.
Historia

Konetyypin suunnittelu käynnistyi vuonna 1935 asetetun vaatimuksen pohjalta, jossa määriteltiin 457 millimetrin torpedon kuljettamaan kyennyt kaksimoottorinen tiedustelupommikone. Botha-mallinimen saanut kone lensi ensilentonsa joulukuussa 1938. Koelennoilla paljastui useita ohjattavuuteen liittyviä ongelmia, minkä lisäksi prototyyppi oli pahasti alitehoinen. Ongelmat saatiin jossain määrin ratkaistua, ja mallia tuotettiin kaikkiaan 580 kappaletta. Tuotantokoneet oli varustettu prototyyppiin nähden hieman tehokkaammilla voimalaitteilla.
Ensimmäinen Botha toimitettiin Britannian kuninkaallisten ilmavoimien Kembleen sijoitetulle 12. huoltoyksikölle joulukuussa 1939. Kone oli kolmas Blackburnin Dumbartonin tuotantolinjalta valmistunut.
Bothat osoittautuivat rannikkotiedustelu- ja rynnäkkötehtävissä erittäin puutteellisiksi, minkä seurauksena konetyyppiä käytti lopulta vain kaksi operatiivista laivuetta. Tyyppi siirrettiin hyvin pian toissijaisiin tehtäviin, suunnistus- ja ampumaharjoituskoneeksi. Botha palveli näitä tehtäviä, tosin jälleen heikolla menestyksellä, vuoteen 1944.